open-index/open-wikipedia-markdown huggingface dataset:
Սետիֆ

**Սետիֆ** (, ), քաղաք, Ալժիրի հյուսիս-արևելքում, նույնանուն վիլայեթի վարչական կենտրոնը, որը գտնվում է ծովի մակարդակից մոտ 1096 մ բարձրության վրա։

Քաղաքի կառուցապատումը տիպիկ գաղութային է, սակայն մոտակայքում պահպանվել են հին հռոմեական նեկրոպոլ և բյուզանդական մեծ ամրոցի ավերակներ։ Այստեղ է հիմնադրվել *ЕС* Սետիֆ ֆուտբոլային ակումբը։ Բնակչությունը կազմում է շուրջ 324 հազար մարդ (2013 թվականի տվյալներով)։

## Պատմություն
Նումիդիական ծագման քաղաքը հռոմեացիներին հայտնի էր որպես Սիթիֆիս։ 97 թվականին կայսր Ներվան այստեղ է բնակեցրել իր վետերաններին։ Երկու հարյուր տարի անց Սետիֆի շրջանը վարչականորեն բաժանվել է Մավրետանիայից։ Արաբական արշավանքներից հետո քաղաքը կորցրել է իր նախկին նշանակությունը։ 1838 թվականից դարձել է Ֆրանսիայի կայազորի նստավայր և մեծ գյուղատնտեսական շրջանի կենտրոն։

## Տրանսպորտ

2018 թվականի մայիսի 8-ին Սետիֆում բացվել է տրամվայի երթևեկությունը։ Բացվել է մեկ գիծ` 22.4 կմ երկարությամբ, 26 կանգառով` երկու ճյուղավորմամբ` մեկը` քաղաքի արևելքում և մյուսը` արևմուտքում գտնվող քաղաքային համալսարանի տարածքում։ Օգտագործվել է 34 *Alstom Citadis 402* վագոն։ Փոխադրողը *SETRAM* ընկերությունն է։

## Ողբերգություն
1945 թվականին տեղի բնակիչների և եվրոպացիների միջև բախումների արդյունքում զոհել է մոտ 100 մարդ։ Ի պատասխան՝ ֆրանսիացիները սկսել են պատժիչ գործողություն, որը հայտնի է որպես Սետիֆի ջարդ։ Ենթադրվում է, որ դրան զոհեր են դարձել տեղի 6000-8000 բնակիչներ։ Ալժիրի նախագահ Աբդել Ազիզ Բութեֆլիկան 1945 թվականին «Սետիֆ» գործողությունն անվանել է ալժիրցիների ցեղասպանության սկիզբը։

## Ծանոթագրություններ

## Աղբյուրներ
* Սետիֆը Բրիտանական հանրագիտարանում

## Արտաքին հղումներ
* Setif  Looklex Encyclopaedia

Կատեգորիա:Ալժիրի քաղաքներ
Կատեգորիա:Հռոմեական գաղութներ
Կատեգորիա:Ալժիր
Կատեգորիա:Ալժիրի աշխարհագրություն
Կատեգորիա:Համալսարանական քաղաքներ
Կատեգորիա:Աֆրիկայի քաղաքներ
Կառլովարյան երկրամաս

**Կառլովարյան երկրամաս** (), Չեխական հանրապետության վարչական միավոր, տեղակայված է Բոհեմիա պատմական մարզի արևմուտքում։ Վարչական կենտրոն՝ քաղաք Կառլովի Վարի։ Տարածքը կազմում է 3315 կմ² (երկրի տարածքի 4,25 %), բնակչությունը՝ 295 595 մարդ (Չեխիայի բնակչության մոտ 3%-ը)։ Երկրամասում կա 132 բնակավայր, որոնցից 35-ը քաղաքներ են։

## Աշխարհագրություն
Երկրամասը գտնվում է Չեխիայի արևմուտքում, հյուսիս-արևելքում սահմանակից է Ուստեցկի երկրամասի, հարավ-արևելքում՝ Պլզենի երկրամասի, հարավ և հյուսիս-արևմուտքում՝ Գերմանիայի հետ։

Շրջանի ամենաբարձր կետը Կլինովեց լեռն է (1244 մետր ծովի մակարդակից) Օր լեռներում, ամենացածր տեղը (320 մետր ծովի մակարդակից) գտնվում է Կառլովի Վարի շրջանի սահմանի մոտ։ Շրջանի կլիման և հողը  շատ բարենպաստ չեն գյուղատնտեսության համար։ Շրջանում կան օգտակար հանածոներ՝ շագանակագույն ածուխ և երկաթի հանքաքարի փոքր հատվածներ։ Անտառապատ տարածքը զբաղեցնում է երկրամասի տարածքի 43%-ը, գյուղատնտեսական հողերին բաժին է ընկնում տարածքի ընդամենը 17%-ը, ինչը պակաս է երկրի միջին ցուցանիշից։

## Քաղաքներ և բնակչություն
Ամենամեծ քաղաքները (ավելի քան 10 հզր. մարդ)՝ 2009 թվականի տվյալներով.

2011 թվականի մարդահամարի արդյունքներով երկրամասի բնակչությունը կազմել է 295 595 մարդ, որոնցից 150 112 մարդ կին է (50,78%)։ Իրեն չեխ է համարում 190 285 մարդ (բնակչության 64,37 %), սլովակ՝ 7217 (2,44 %), 4431 մարդ (1,50 %)՝ գերմանացի (գերմանացիների ամենամեծ տեսակարար կշիռը Չեխական Հանրապետության շրջաններում), վիետնամցի՝ 3597 (1,22 %), ուկրաինացի՝ 1376 (0,47 %): 81 777 մարդ չի կողմնորոշվել։

Երկրամասի վարչական կենտրոնում՝ Կարլովի Վարիում, կենտրոնացված է շրջանի ողջ բնակչության 18 %-ը։

## Վարչական բաժանում
thumb|right|350px|Երկրամասի վարչական քարտեզ
Երկրամասը բաժանվում է երեք շրջանի. Կառլովի Վարի, Սոկոլով և Հեբ։

## Տնտեսություն և տրանսպորտ
Կառլովի վարի և Հեբ շրջաններում զբոսաշրջությունը զարգացած է, որը կապված է Կառլովի Վարի, Մարիանսկե Լազնե, Ֆրանտիշկովի Լազնե հայտնի հանգստավայրերի՝ այս տեղանքում գտնվելու հետ։ Սոկոլովի շրջանում մեծ նշանակություն ունի արդյունաբերությունը՝ էներգետիկան, ածխի արդյունահանումը, քիմիական արդյունաբերությունը և մեքենաշինությունը։ Բացի այդ, երկրամասում կան ապակու արդյունաբերության ձեռնարկություններ, տեքստիլ արտադրություն, ճենապակու արտադրություն, երաժշտական գործիքների արտադրության ձեռնարկություններ։

Շրջանը հագեցած է համեմատաբար խիտ երկաթուղային ցանցով։ Միևնույն ժամանակ, երկրամասի տրանսպորտային ենթակառուցվածքները  լիովին չեն համապատասխանում ճանապարհային երթևեկության աճող ինտենսիվությանը։

## Ծանոթագրություններ

## Արտաքին հղումներ
* Երկրամասի ղեկավարության պաշտոնական կայք

Կատեգորիա:Վարչական միավորներ
Կատեգորիա:Վարչական միավորներ ըստ աստիճանի
Կատեգորիա:Վարչական միավորներ ըստ երկրի
Ջոն Լյութեր Լոնգ

**Ջոն Լյութեր Լոնգ** (), ամերիկացի իրավաբան և գրող, որն առավել հայտնի է իր «Մադամ Բաթերֆլայ» պատմվածքով, որը հիմնված էր նրա քրոջ՝ Ջենի Կորելի հիշողությունների վրա, որը եղել էր Ճապոնիայում իր ամուսնու հետ, որը մեթոդիստ միսիոներ էր:

## Կենսագրություն
Ջոն Լյութերը ծնվել է Փենսիլվանիա նահանգի Հանովեր քաղաքում, ընդունվել է Ֆիլադելֆիայի փաստաբանական միություն 1881 թվականի հոկտեմբերի 29-ին և դարձել փաստաբան։ 1882 թվականի հունվարի 17-ին նա ամուսնացել է Մերի Ջեյն Սպրենքլի հետ։ Ջոն Լյութեր Լոնգը մահացել է 66 տարեկան հասակում 1927 թվականի հոկտեմբերի 31-ին՝ կյանքի վերջին երկու ամիսն անցկացնելով Նյու Յորքի Քլիֆթոն Սպրինգս քաղաքի առողջարանում։ 1927 թվականի նոյեմբերի 1-ի «Նյու Յորք Թայմսը» մեջբերել է նրա իսկ խոսքն իր մասին՝ որպես «սենտիմենտալիստ և ֆեմինիստ և հպարտ դրանով»։

Դեյվիդ Բելասկոյի հետ նա գրել է «Ադրեա» չորս ակտով պիեսը, որում խաղացել է տիկին Լեսլի Քարթերը, և որի 123 ներկայացում է տրվել Բելասկոյի թատրոնում։ Նրա մեկ գործողությունը՝ «Դոլչե», բեմադրվել է Մանհեթենի թատրոնում 1906 թվականի ապրիլի 24-ին, որում խաղացել է Միննի Մադեռն Ֆիսկեն։

## Ծանոթագրություններ

## Աղբյուրներ
* Harry Ransom Humanities Research Center, The University of Texas at Austin (1993). Biographical Sketch . John Luther Long: An Inventory of His Papers at the Harry Ransom Humanities Research Center.

## Արտաքին հղումներ
* 
* Madame Butterfly, *The Century* Volume 55 Issue 3 (Jan 1898) pp. 374–393
* Madame Butterfly 1903 Grosset and Dunlap "Japanese Edition" with photogravure illustrations by C. Yarnall Abbott (1870–1938)
* David Belasco's Play Madame Butterfly, A Tragedy of Japan (from "Six Plays" Little, Brown 1928)
* John Luther Long , American Studies at The University of Virginia.

Կատեգորիա:Ամերիկացի իրավաբաններ
Կատեգորիա:Ամերիկացի գրողներ
Կատեգորիա:Ամերիկացի փաստաբաններ
Կատեգորիա:Ամերիկացի պատմվածքագիրներ
Կատեգորիա:Ամերիկացի կինոսցենարիստներ
Կատեգորիա:Ամերիկացի վիպասաններ
Ջոշուա Գիբսոն

**Ջոշուա «Ջոշ» Գիբսոն**(, ), ամերիկացի պրոֆեսիոնալ բեյսբոլիստ, որը հանդես է եկել քեթչերի դիրքում նեգրական լիգաներում։

Գիբսոնը կարիերան սկսել է «Հոումստեդ Գրեյս» ակումբում 1930 թվականին, 1932 թվականին տեղափոխվել է «Փիթսբուրգ Քրոուֆորդս», որտեղ մնացել է մինչև 1936 թվականը։ Նա ևս երկու անգամ վերադարձել է «Գրեյս» և այդ ակումբում հանդես է եկել 1937-1939 թվականներին և 1942-1946 թվականներին։  1937 թվականին նա հանդես է եկել Դոմինիկյան լիգայի «Դրագոնս Դե Սիուդադ Տրուխիլոյում», իսկ 1940-1941 թվականներին Մեքսիկական լիգայում հանդես է եկել «Ասուլս դե Վերակրուսում»։  Նա նաև աշխատել է որպես առաջին մենեջեր Պուերտո Ռիկոյի բեյսբոլի լիգայի «Սանտուրեյս Քրաբբերսում»։

Բեյսբոլի պատմաբանները Գիբսոնին համարում են բեյսբոլի պատմության մեջ լավագույն քեթչերներից և հզոր հետ մղողներից մեկը և 1972 թվականին նա ընդգրկվել է Բեյսբոլի փառքի սրահում։ Նրա կարիերայի ընթացքում նրան հաճախ անվանել են «Սև Բեյբ Ռութ» (սակայն որոշ երկրպագուներ նրա պրոֆեսիոնալ կարիերայի ժամանակ Ռութին անվանել են «սպիտակ Ջոշ Գիբսոն»)։ Նա երբեք հանդես չի եկել բեյսբոլի գլխավոր լիգայում չգրված «ջենտլմենական համաձայնագրի» պատճառով, որի համաձայն այն ժամանակ ակումբները իրենց կազմերում ոչ սպիտակամորթ խաղացողների չէին վերցնում։

## Ծանոթագրություններ

## Գրականություն
* Brashler, William. *Josh Gibson: a Life in the Negro Leagues.* Harper & Row, 1978.
* Buckley, James Jr. *1,001 Facts About Hitters.* DK Publishing, 2004.
* Figueredo, Jorge. *Cuban Baseball: A Statistical History.* McFarland & Company, 2003.
* Holway, John. *The Complete Book of Baseball’s Negro Leagues.* Hastings House, 2001.
* Lester, Larry. *Black Baseball’s National Showcase.* University of Nebraska Press, 2001.
* Peterson, Robert. *Only the Ball Was White.* Gramercy, 1970.
* Ribowsky, Mark. *Josh Gibson The Power and The Darkness.* University of Illinois Press, 2004.
* Riley, James. *The Biographical Encyclopedia of the Negro Baseball Leagues.* Carrol & Graf, 1994.
* Rogosin, Donn. *Invisible Men.* Atheneum, 1983.
* Snyder, Brad. *Beyond the Shadow of the Senators.* McGraw-Hill, 2004.
* Treto Cisneros, Pedro. *The Mexican League: Comprehensive Player Statistics.* McFarland & Company, 2002.

## Արտաքին հղումներ
* Josh Gibson page at Pace University
* Georgia Sports Hall of Fame
* News article on 2004 compilation of Negro League statistics — Includes home run to at-bat ratio comparison.
* ESPN Sportcentury article on Josh Gibson
* Josh Gibson at Baseball-Reference.com Bullpen
* An opera about Josh Gibson in the *Wall Street Journal*

Կատեգորիա:Ամերիկացի բեյսբոլիստներ
Տուրսին Աբուով

**Տուրսին Աբուով**  (, ), խորհրդային ղազախ նկարիչ։ Ղազախստանի արվեստի վաստակավոր գործիչ (1998 թվական)։

## Կենսագրություն
Տուրսին Աբուովը ծնվել է Ալմաթիի մարզի Իլիյան շրջանի Թալդիբուլակ աուլում։ Ավարտել է Ալմաթիի Ն. Գոգոլի անվան գեղարվեստական ուսումնարանը (ներկայում՝ Ալմաթիի Օ․ Թանսիկբաևի դեկորատիվ-կիրառական արվեստի քոլեջ), 1976 թվականին՝ Ղազախստանի Աբայի անվան մանկավարժական ինստիտուտը։ Նրա կինը՝ Գուլնար Սատիբաևան է, զբաղվել է տնային տնտեսությամբ։ Նրանք ունեն երկու դուստր` Սաուլեն (1962 թվական) ու Այժանը (1971 թվական) և երկու որդի` Բախիտժանը (1963 թվական) և Սերիկը (1968 թվական)։

## Արվեստ
Տուրսին Աբուովի նկարներին հատուկ է կոմպոզիցիայի բարդությունը, գույնների պայծառությունը և ազգային կոլորիտը։ «Խոպանի մասին», «Ղազախստան 70-ամյակի առթիվ», Շ. Բիգելդինովի, Շ․ Կուդայբերդի, Կ. Ազերբաևի և մյուսների դիմանկարները։ Աբուովի գեղարվեստական ստեղծագործությունը պահվում են Ղազախստանի պետական թանգարանում, Ղազախստանի նախագահի աթոռանիստում, ինչպես նաև Ռուսաստանում, ԱՄՆում, Գերմանիայում և այլ երկրներում։

## Ծանոթագրություններ

## Գրականություն
* Абуов, Турсын // Казахстан. Национальная энциклопедия. — Алматы: Қазақ энциклопедиясы, 2004. — Т. I. — ISBN 9965-9389-9-7.

Կատեգորիա:Ղազախ նկարիչներ
Կատեգորիա:Խորհրդային նկարիչներ
Միրեյա Մոսկոսո

**Միրեյա Էլիսա Մոսկոսո Ռոդրիգես դե Արիաս** (, ), Պանամայի նախագահը 1999 թվականի սեպտեմբերի 1-ից մինչև 2004 թվականի սեպտեմբերի 1-ը։

## Կենսագրություն
Մեծացել է աղքատ ընտանիքում։ 1968 թվականին մասնակցել է Արնուլֆո Արիասի ընտրարշավին, որն արդյունքում ընտրվել է նախագահ, բայց 11 օր անց տապալվել է ու փախել երկրից։ Միրեյան Արիասի հետ տեղափոխվել է Ֆլորիդա, որտեղ շուտով ամուսնացել է նրա հետ։ 1988 թվականին նրա մահից հետո ժառանգել է նրա սուրճի պլանտացիաները, իսկ 1991 թվականին վերադարձել է Պանամա և գլխավորել Արնուլֆիստական կուսակցությունը, որի ներկայացուցիչ Գիլերմո Էնդարան զբաղեցրել է պետության ղեկավարի պաշտոնը Մանուել Նորյեգիի տապալումից հետո։ 1994 թվականին Մոսկոսոն առաջադրվել է նախագահի պաշտոնում, սակայն փոքր-ինչ զիջել է ձախ ուժերի թեկնածու Էռնեստո Պերես Բալյադարեսին։ 1999 թվականին երկրորդ անգամ առաջադրվել է և ընտրվել՝ հաղթելով ձախերի թեկնածու Մարտին Տորիխոսին և դառնալով Պանամայի նախագահի պաշտոնն զբաղեցրած առաջին կինը։

Մոսկոսոյի կառավարման շրջանը նշանավորվել է Պանամայի ջրանցքի տարածքի նկատմամբ ԱՄՆ-ից Պանամային վերահսկողության փոխանցումով։ Միևնույն ժամանակ, այն լրջորեն դժվարացել է կոռուպցիոն սկանդալներով և ընդդիմության վերահսկողության տակ գտնվող Ազգային ժողովի հետ հակամարտություններով։ Հաջորդ ընտրություններում Մոսկոսոյի ժողովրդականության ծայրահեղ անկման արդյունքում հաղթել է Տորիխոսը, իսկ արնուլֆիստների թեկնածու Խոսե Միգել Ալեման զբաղեցրել է միայն երրորդ տեղը՝ ստանալով ձայների 16 տոկոսը։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Կառավարության կին ղեկավարներ
Կատեգորիա:Կին նախագահներ
Կատեգորիա:Պանամայի քաղաքական գործիչներ
Կատեգորիա:Պետության կին ղեկավարներ
Բիսկրա (քաղաք)

**Բիսկրա** (), քաղաք, որը գտնվում է Ալժիրի հյուսիսում, համանուն վիլայեթի և շրջանի վարչական կենտրոնը։ Այն գտնվում է Ալժիրից մոտ 400 կմ հարավ-արևելք, Բատնայից 115 կմ հարավ-արևմուտք և Տուգուրտից 222 կմ դեպի հյուսիս։ Բնակչությունը 190,000 մարդ է (2005 թվականի տվյալներով)։

## Պատմություն
thumb|left|240px|Բիսկրայի փողոցները (մոտ 1910 թվական)։
9-րդ դարում այն հողերը, որոնց վրա այսօր գտնվում է քաղաքը, նվաճվել են արաբների կողմից։ 9-րդ դարի սկզբին Բիսկրան դարձավ Զաբի կիսանկախ պետության մայրաքաղաքը։ Այնուամենայնիվ, արդեն 12-րդ դարում, այդ հողերը ընկնում են Հաֆսիդ դինաստիայի տիրապետության տակ, որը ղեկավարում է Իֆրիկիուս նահանգը։ 1552 թվականին Բիսկրան գրավվեց Օսմանյան կայսրության կողմից։ 1844-ին Բիսկրան գրավվեց ֆրանսիական զորքերի կողմից։ 1849-1851 թվականներին քաղաքում կառուցվեց միջնաբերդ։ 1849-1871 թվականներին Բիսկրան ֆրանսիական և տեղի քոչվոր ցեղերի միջև պարբերաբար մարտերի տեսարանն է։

1962 թվականին Բիսկրան դարձավ անկախ Ալժիրի մաս։

## Տնտեսություն
Տեղական տնտեսության հիմքը գյուղմթերքի արտադրությունն ու վերամշակումն է։ Բուսաբուծությունն իրականացվում է ոռոգման համակարգի միջոցով։ Առաջին հերթին, հիմնական նման մշակույթ են արմավը։ Նաև աճում են ցորեն, գարի, թուզ, նուռ, ծիրան և ձիթապտուղ։

thumb|right|315px|Տեղական ռադիոկայանի շենքը
Տեղական բյուջեի եկամուտներում կարևոր դեր է հանդիսանում նաև զբոսաշրջությունը։ Զբոսաշրջիկներին գրավում են, առաջին հերթին, ձմեռային շրջանում տեղական մեղմ կլիման և բուժիչ նպատակներով օգտագործվող ծծմբային աղբյուրները հոդացավի և մաշկի հիվանդությունների դեմ։

## Տրանսպորտ
Քաղաքը տրանսպորտային հանգույց է, որի միջով անցնում են մայրուղիներն ու երկաթուղիները։ Նաև Բիսկրում կա օդանավակայան։

## Բնակչություն

## Ծանոթագրություններ

## Արտաքին հղումներ
* 

Կատեգորիա:Ալժիր
Կատեգորիա:Ալժիրի քաղաքներ
Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ
Կատեգորիա:Բնակավայրեր այբբենական կարգով
Կատեգորիա:Հին Հռոմի քաղաքներ
Կատեգորիա:Քաղաք
Կատեգորիա:Օազիսներ
Հիլարի Նայթ

**Հիլարի Էթվուդ Նայթ** (, ), ամերիկացի պրոֆեսիոնալ հոկեյիստուհի, որը հանդես է գալիս հարձակման գծում։ Կանադական «Լե Կանադյենն դե Մոնրեալ» ակումբի և ԱՄՆ-ի ազգային հավաքականի խաղացող։ 2018 թվականի օլիմպիական չեմպիոն ու աշխարհի 8-ակի չեմպիոն։

## Կենսագրություն
Հիլարի Նայթը ծնվել է 1989 թվականի դեկտեմբերի 19-ին Կալիֆոռնիայի Պալո Ալտո քաղաքում և մեծացել է Իլինոյս նահանգի Լեյք Ֆորեսթում։

Ավարտել է Մեդիսոն նահանգի Վիսկոնսին քաղաքի համալսարանը, որտեղ 2009 թվականին նա տեղական հոկեյի տեղական թիմի կազմում հաղթել  է ազգային ուսանողական առաջնությունում։ Նայթը մրցաշրջանի 39 խաղերում վաստակել է 83 միավոր, ինչը դարձել է ակումբի նոր ռեկորդ։

2012 թվականից հանդես է գալիս «Բոստոն Բլեյդսում»։

ԱՄՆ-ի հավաքականում նորամուտը նշել է 2006 թվականի նոյեմբերին Ազգերի գավաթում, որտեղ 17 տարեկանում դարձել է թիմի պատմության մեջ ամենաերիտասարդ խաղացողը։ Այդ ժամանակ հավաքականի գլխավոր մարզիչն էր Մարկ Ջոնսոնը, ով աշխատել էր Նայթի հետ Վիսկոնսինում։

## Ծանոշագրություններ

## Արտաքին հղումներ
* Официальный сайт
* USA Hockey player profile
* U.S. Olympic Team player profile
* Hilary Knight career statistics at EliteProspects.com
* Hilary Knight gets puck naked

Կատեգորիա:Ամերիկացի հոկեյիստներ
Կատեգորիա:Ամերիկացի օլիմպիական չեմպիոններ
Կատեգորիա:Սան Ֆրանցիսկո քաղաքում ծնվածներ
Բակարդի (կոկտեյլ)

**«Բակարդի»** (), ալկոհոլային կոկտեյլ-ապերիտիվ, որի հայրենիքը Կուբան է։ Հիմնական  բաղադրիչներն են՝  բաց ռոմ (սովորաբար Bacardi), գրենադին և կիտրոնի հյութ։ Սովորաբար մատուցվում է  ընթրիքից առաջ։ Բարմենների միջազգային ասոցիացիայի (IBA) պաշտոնական կոկտեյլների թվում է՝  «Անմոռանալիների» բաժնում (անգլ.՝ Unforgettables):

Բաղադրությամբ նման է կուբայական Դայկիրի կոկտեյլին, որում գրենադինի փոխարեն օգտագործում է շաքարի օշարակ։

## Բաղադրություն և տարատեսակություն
### Բաղադրություն
* Բաց ռոմ 45 մլ
* Գրենադին (նռան օշարակ) 10 մլ
* Լայմի հյութ 20մլ
* Սառույց
Բաղադրիչնեը թափահարում են շեյքերի օգնությամբ և դատարկում կոկտեյլի բաժակի մեջ։ Կոկտեյլը ձևավորում են լայմի կտորով։

### Տարատեսակություն
* Կոկտեյլ Բակարդի Անտիֆրիզ՝ ռոմ Bacardi, նարնջի հյութ, ձմերուկի լիկյոր, սաուեր/ sour mix, շաքարի օշարակ, մանր աղացած սառույց 
* Կոկտեյլ Բակրդի Ակապուլկո՝ ռոմ Bacardi, նարնջի հյութ, տեկիլա, թուրինջի հյութ
* Կոկտեյլ Բակարդի Լիմոնադ՝ ռոմ Bacardi և լիմոնադ
* Կոկտեյլ Բակարդի Aloha՝ ռոմ Bacardi, կոնյակ, մարտինի, ջին, լայմի հյութ, գազավորված ջուր

## Կոկտեյլի ստեղծման պատմություն
20-րդ դարի սկզբին կոկտեյլը Bacardi ընկերության դեմքն էր, այստեղից էլ ծագել է կոկտեյլ անվանումը։ Բակարդի կոկտեյլն արտաքուստ նման է Կոսմոպոլիտան կոկտեյլին, իսկ բաղադրությամբ՝ Դայկիրի կոկտեյլին։

Washington Post-ի համաձայն՝ Բակարդի կոկտեյլն առաջացել է 1937 թվականին՝ «չոր օրենքի» դարաշրջանի վերջում։ Ընկերությունը թողարկել է իր նոր ռոմը, և որպեսզի այն դառնա ավելի հայտնի, հորինել է կոկտեյլ, որի հիմնական բաղադրիչը եղել է այդ ռոմը։ Բակարդի կոկտեյլն, ինչպես և Դայկիրի կոկտեյլն ի սկզբանե, պարունակում էր ռոմ, լայմի հյութ և շաքար։ Գրենադինի տարբերակը ծագել է ավելի ուշ՝ ԱՄՆ-ում, իսկ կոկտեյլի բնօրինակը բաղադրատոմսը ծագել է Կուբայում։ 1940-ական թվականներին տեղի է ունեցել դատավարություն՝ Բակարդի կոկտեյլի բաղադրատոմսի հեղինակային իրավունքի համար։ Դատարանը որոշել է Բակարդիի ընտանիքի համար ընդունել կոկտեյլի բոլոր իրավունքները։ Որոշ ժամանակ անց Նյու Յորքում օրենք է հրապարակվել, որի համաձայն Բակարդի կոկտեյլում պետք է օգտագործվի միայն Բակարդի տեսակի ռոմ։

## Ծանոթագրություններ

## Գրականություն
* 

## Արտաքին հղումներ
* Сайт Международной ассоциации барменов 
* Коктейль Bacardi на сайте IBA
* Коктейль Bacardi на сайте Барменской ассоциации России

Կատեգորիա:Ալկոհոլային կոկտեյլներ
Կատեգորիա:Կոկտեյլներ այբբենական կարգով
Նախոնռաչասիմա

**Նախոնռաչասիմա** (Նախոնռաչասիմա, , Կորատ) քաղաք է Թաիլանդում նույնանուն նահանգում ՝ երկրի հյուսիս-արևելքում։ Գտնվում է Կորատի սարահարթի հարավարևմտյան մասում ՝ Մուն գետի (Մեկոնգ ավազան) ջրանցքներից մեկում։ Քաղաքը հայտնի է նաև որպես Կորատ (Թայ. โคราช): Բնակչությունը 2008 թվականի հաշվով կազմում էր մոտ 146 հազար մարդ ՝ Թաիլանդի վեցերորդ բնակեցված քաղաքն է։

## Պատմությունը
слева|200px|right
Նախոնռաչասիմայի շրջանի առաջին բնակավայրերը հայտնի են Դվարավատի վաղ միջնադարյան երկու թագավորության ժամանակաշրջանից (VI-X դարեր), որոնք նվաճվել են XI դարի սկզբին Քմերական կայսրությունը (IX-XIV դարեր) ։

XIV դարի սկզբից այստեղ հիմնվել են Խորախափուրայի և Սիմայի երկու փոքր ամրոցված քաղաքներ՝ որպես հենակետեր Թայլանդի առաջին Սուխոթայ նահանգի արևելյան ծայրամասում (XIII-XIV դարեր):Այնուհետև Այութայայի շրջանում (1350-1767) երկու քաղաքները միավորվել էին. 1656 թվականին, Նարայ թագավորի հրամանով, Կորաթը վերակառուցվել և ամրացվել է Սիամի արևելյան սահմանը պաշտպանելու համար։

1782 թվականին մայրաքաղաքը Բանգկոկ տեղափոխվելուց հետո Նախոնռաչասիման դարձավ ամենամեծ և ռազմավարական կարևորագույն կետը երկրի հյուսիս-արևելքում ՝ պահպանելով Կամբոջայի և Լաոսի հետ սահմանները, որոնք վասալ էին Սիամի համար:1826 թվականին քաղաքը գրավվեց Լաոսի արքա Վիենտիանա Անուվոնգ թագավորի կողմից, որը փորձում էր Լաոսի անկախացնել Սիամից։ Քաղաքի հաջող  պաշտպանության կազմակերպումը վերագնվում է Նախոնռաչասիմայի փոխնահանգապետ Խունի Մուին, որը ստացել է Թաոսանանարի («քաջ կին») անունը և այդ ժամանակից ի վեր քաղաքում դրսևորվում է որպես հերոսուհի։

XIX դարի վերջին կազմվել է քաղաքի զարգացման նոր ծրագիր, վերակառուցվել են հին հուշարձանները, կառուցվել են բնակելի թաղամասեր։ 1932 թվականի հեղափոխական իրադարձությունների ժամանակ, որից հետո Թաիլանդը դարձավ սահմանադրական միապետություն, Նախոնռաչասիման դիմադրության կենտրոններից մեկն էր։ Վիետնամի պատերազմի ժամանակ ԱՄՆ-ի ռազմաօդային ուժերը ռազմական բազա են հիմնել են քաղաքում։

2012 թվականին Բանգկոկում և Նախոնռաչասիմայում անցկացվեց Ֆուտզալի աշխարհի 2012-ի գավաթը։

2019 թվականին Նախոնռաչասիման անցկացրեց սեղանի թենիսի աշխարհի առաջնությունը (մինչև 21 տարեկան մարզիկների թվում)։

## Կրթություն
Քաղաքում գործում է չորս համալսարան ՝ Սուրանարի տեխնիկական համալսարան, Նախոնռաչասիմայի Ռախաբհաթ համալսարան, Իսանա Ռախամանգալայի տեխնիկական համալսարան և Վոնչավալիտկուլ համալսարան։

## Էլեկտրոնիկան և Տրանսպորտը
Արդյունաբերության ամենակարևոր ճյուղը մետաքսի արտադրությունն է։ Նախոնռաչասիմայից է գալիս Կորատ կատվի ցեղատեսակը։ Քաղաքը գտնվում է հյուսիսարևելյան երկաթուղային գծի վրա, որը միացնում է Բանգկոկը և Նոնգ Քայը։ Քաղաքից կա մի օդանավակայան 26 կմ հեռավորության վրա, որը 2006 թվականից չի իրականացնում ուղևորափոխադրումներ։

## Դեպքեր
2020 թվականի փետրվարի 8-ին, Թաիլանդի Զինված ուժերի ավագ սերժանտ Ջակրափանթ Թոմման, անկանոն կրակ բացեց առևտրի կենտրոնի սահմաններից դուրս գտնվող քաղաքացիական անձանց վրա։ Հանցագործի գործողությունների արդյունքում զոհվել է 30 մարդ, վիրավորվել 57-ից ավելին։ Հատուկ գործողության արդյունքում հրաձիգը վերացվել է։

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Թաիլանդի քաղաքներ
Կատեգորիա:1656 թվականին հիմնադրված բնակավայրեր
Վիլյամ Աբլետ

**Վիլյամ Աբլետ** (, ), անգլիական ծագման ֆրանսիացի նկարիչ, դիզայներ և փորագրող։ Նա առավելապես հայտնի է իր` կանանց նորաձև դիմանկարներով։

## Կենսագրություն
thumb|200px|left|Մուշտակով կինը
Նրա հայրը` Վիլյամ Ջեյմս Աբլետը, եղել է Բրիտանացի առևտրականների պալատի նախագահ։ 1897 թվականին նա ընդունվել է Փարիզի Գեղեցիկ արվեստների ազգային բարձրագույն դպրոց` որպես օտարերկրացի ուսանող։

Սովորել է Ժան Լեոն Ժերոմի և Ալբերտ Օբլետի հետ, որը հետագայում պիտի դառնար իր ընկերը։ 1900 թվականին նա Փարիզյան սալոնում իր բնանկարների համար պարգևատրվել է երկրորդ մրցանակով։ 1905 թվականին պարգևատրվել է Համաշխարային ցուցահանդեսի արծաթե մեդալով։

1907 թվականին դարձել է Նկարիչների միության անդամ։ Նա պաբերաբար ցուցադրվում էր Գեղեցիկ արվեստների ազգային միությունում 1910-ից 1936 թվականներին՝ հիմնականում ներկայացնելով դիմանկարներ և կենցաղային պատկերներ։

Սկսել է փորագրությամբ զբաղվել վաղ 1920-ականներին, սկզբնապես նկարազարդումներ անելով ամսագրերի և պարբերականների համար։ Նրա աշխատանքների մեծ մասը նորաձևության հետ կապված կանացի քանդակներ էին և գունավորված փորագրությունների տեսքով դեկորատիվ արվեստ։
thumb|200px|Նկարչի դստեր դիմանկարը

1930 թվականին դարձել է Պատվավոր Լեգեոնի շքանշանի ասպետ։ Նաև ընտրվել է որպես Լոնդոնի Գեղարվեստի թագավորական ակադեմիայի անդամ։

Հաջորդ տարի նրա աղջիկը` Մերի Ժերմաին Աբլետը, ամուսնանում է նրա նախկին ուսուցչի և ընկերոջ` Աբլետ Օբլետի որդու՝ ճարտարապետ Լուի Օբլետի հետ։

Վիլյամ Աբլետը մահացու վնասվածք է ստացել Բուլոնյան անտառի մոտ ծառուղում տեղի ունեցած ավտովթարի ժամանակ և մահացել է հաջորդ առավոտյան Բուժոն հիվանդանոցում։

## Ծանոթագրություններ

## Գրականություն
* Emmanuel Bénézit, *Benezit Dictionary of Artists*, Vol.1, Gründ, 1924 Online
* Stephen Bury, *Dictionary of British Graphic Artists and Illustrators*, Oxford University Press, 2012  Online

## Արտաքին հղումներ
* More works by Ablett @ ArtNet
* Illustrated biography @ the Galerie Hubert Duchemin

Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի դիզայներներ
Կատեգորիա:Ֆրանսիացի նկարիչներ
Կատեգորիա:Ֆրանսիացի փորագրիչներ
Ջոուի Անսա

**Ջոուի Անսա** ( , ), բրիտանացի կինոդերասան, ռեժիսոր և սցենարիստ, որը հայտնի է «Բորնի վերջնագիրը» ֆիմում խաղացած երկրորդական դերով։ «Փողոցային մարտիկ։ Մարդասպանի բռունցքը» մինի սերիալի ստեղծողներից մեկը։

## Կենսագրություն և կարիերա
Ջոուի Անսան ծնվել է 1982 թվականին Լոնդոնում՝ նորաձևության դիզայներ Գանա Քոնֆի Անսայի և նրա կնոջ՝ Նիկոլի ընտանիքում։ 10 տարի Ջոուին ապրել է Լոնդոնում, որից հետո ընտանիքի հետ տեղափոխվել է Գանա։ Այնտեղ նա 4 տարի զբաղվել է թեկվոնդոյով, ինչպես նաև հիփ հոփ պարերով և սովորել է մոտոցիկլետ վարել։ 15 տարեկանում Ջոունին իր մոր և քրոջ հետ վերադարձել է Անգլիա։

2005 թվականին «Բեթմեն։ Սկիզբը» ֆիլմում նկարահնվել է փոքր դերակատարմամբ, այնուհետև հայտնվել է մի քանի ինդի ֆիլմերում։ 2007 թվականին «Բորնի վերջնագիրը» հոլիվուդյան բլոկբաստերում Անսան անցել է դերասանական քասթինգ։ Դերասանը խաղացել է Դեշ անունով մարդասպանի դեր, որը հետապնդում էր Ջեյսոն Բորնին։ Անսայի կերպարի և Մեթ Դեյմոնի հերոսի միջև մենամարտը ներկայացվել է MTV Movie Awards-ի «լավագույն մենամարտ» անվանակարգում։

2010 թվականին Ջոուի Անսան գրել է սցենար և դարձել է «Փողոցայի մարտիկ։ Ժառանգություն» կարճամետրաժ ֆիլմի ռեժիսորը, որը հիմնված է եղել *Street Fighter* տեսախաղերի շարքի վրա, ինչպես նաև խաղացել է խաղի հերոսներից մեկի՝ Ակումայի դերը։ Շարունակությունը եղել է 2014 թվականին «Փողոցային մարտիկ։ Մարդասպանի բռունցքը» մինի սերիալի տեսքով, որտեղ Անսան կրկին դարձել է ռեժիսոր և սցենարիստ։ 2016 թվականին թողարկվել է երկրորդ եթերաշրջանը, որը անվանվել է «Փողոցային մարտիկ։ Հարություն»։

## Ֆիլմագրություն
### Դերասան

## Ծանոթագրություններ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Անգլիացի կինոպրոդյուսերներ
Կատեգորիա:Անգլիացի տղամարդ կինոդերասաններ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի կինոռեժիսորներ
Կատեգորիա:Բրիտանացի պրոդյուսերներ
Կատեգորիա:Բրիտանացի ռեժիսորներ
Կատեգորիա:Բրիտանացի սցենարիստներ
Կատեգորիա:Դերասաններ այբբենական կարգով
Կատեգորիա:Ռեժիսորներ այբբենական կարգով
Կատեգորիա:Սցենարիստներ այբբենական կարգով
Յուլյա Աբակումովսկայա

**Յուլյա Դմիտրիևի Աբակումովսկայա** (), ռուսական օպերային երգչուհի, մեցցո-սոպրանո, Ռուսաստանի ժողովրդական արտիստ (1994)։

## Կենսագրություն
Ներկայումս ապրում է Մոսկվայում։ Դպրոցական տարիներին երգել է Վլադիմիր Լոկտևի ղեկավարած անսամբլում։ Դպրոցն ավարտելուց հետո ընդունվել է Թատերական արվեստի ինստիտուտի երաժշտական կոմեդիայի բաժինը, որը ղեկավարում էր Պավել Պոնտրյագինը, որը օպերային երգիչ էր, ավարտել էր Մոսկվայի կոնսերվատորիան, ինստիտուտում նա ղեկավարում էր վոկալի բաժինը։

Ուսումն ավարտելուց հետո աշխատել է Մոսկոնցերտում, այնուհետև 1970 թվականին հրավիրվել է Կ.Ս. Ստանիսլավսկու և Վ. Ի. Նեմիրովիչ-Դանչենկոյի անվան երաժշտական թատրոն։ Թատրոնում դեբյուտային եղավ Պերիկոլի դերը, Ժակ Օֆֆենբախի համանուն օպերետում։ Հետագայում կատարել է պարտիաներ ինչպես օպերետներում, այնպես էլ օպերաներում ՝ խաղալով շուրջ 40 առաջատար դեր։

1991 թվականին աշխատանքի է անցել  նոր հիմնադրված  «Նոր օպերա»  թատրոնում։ 1994 թվականին երաժշտարվեստի բնագավառում ունեցած մեծ վաստակի համար արժանացել է «Ռուսաստանի Դաշնության ժողովրդական արտիստ» պատվավոր կոչմանը։

## Պարգևներ և կոչումներ
* Ռուսաստանի ժողովրդական արտիստ (1994)
* ՌԽՖՍՀ վաստակավոր արտիստ(1981)
* Եվգենի Կոլոբովի հիմնադրամի "Օպերային արվեստին անմնացորդ ծառայելու համար" մրցանակի դափնեկիր

## Ծանոթագրություններ

Կատեգորիա:Օպերային երգիչներ
Կատեգորիա:Ռուս երաժիշտներ
Կատեգորիա:Մեցցո-սոպրանոներ
Կատեգորիա:Ռուս երգիչներ
Կատեգորիա:Ռուս օպերային երգիչներ
Կատեգորիա:20-րդ դարի օպերային երգիչներ
Կատեգորիա:21-րդ դարի օպերային երգիչներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Երաժիշտներ այբբենական կարգով
Կատեգորիա:ՌԽՖՍՀ վաստակավոր արտիստներ
Կատեգորիա:Խորհրդային օպերային երգիչներ և երգչուհիներ
Բենգալական գրականություն

**Բենգալական գրականություն**, գրականություն բենգալերենով։

## Պատմություն
Չարյապադա  բուդդայական պոեմների ժողովածուն ասսամերենով և բենգալերենով կազմվել է դեռևս 7-րդ դարում։

Բենգալական գրականությունը  զարգացում ապրեց  11-րդ դարում և իր տարածումը գտավ ներկայիս Բանգլադեշի և Արևմտյան Բենգալիայի ու  Տրիպուրայի հնդկական նահանգների տարածքներում։

Բենգալական գրականության վաղ շրջանի նմուշները հերոսական երգեր էին՝ ի պատիվ Պալա բուդդայական դինաստիայի, որը այդ ժամանակ իշխում էր Բենգալիայում։ Հաջորդ դարերում զարգացում ապրեց բացառապես պոեզիան․ արձակի (կրոն, փիլիսոփայություն և գիտություն) լեզուն շարունակում էր մնալ սանսկրիտը։ Սանսկրիտյան գրականության ավանդույթները շարունակող բենգալական պոեզիայի վրա խորը հետք են թողել Բենգալիայի բնակչության կրոնական համոզմունքները։

Հասարակ բնակչության համար սանսկրիտ «մեռած լեզվի» անհասանելիությունը  նպաստեց  սանսկրիտյան պոեզիայի դասական գործերի՝ բենգալերենով բազմաթիվ թարգմանությունների և փոխադրությունների։

Բենգալական պոեզիայում  առանձնացվում է երկու հիմնական ուղղություն։
Առաջինը ոգեշնչված էր վայշնավիզմով`Վիշնուի և նրա ավատարի, հատկապես Կրիշնայի պաշտամունքով։

XIV-XVI դարերում Բենգալիայում ծաղկում ապրեց Վաիշնավայի առեղծվածային-էրոտիկ պոեզիան, որի սիրելի թեման Կրիշնայի և նրա սիրելի հովիվ Ռադայի սիրո պատմությունն էր՝ երգված դեռևս մի քանի դար առաջ Ջայադևայի կողմից՝ սանսկրիտ հանրահայտ «Գիտագովինդա» պոեմում։

16-րդ դարում սկսեց զարգանալ  բանաստեղծական երկրորդ ուղղություը՝ հիմնված Շիվայի և Կալի պաշտամունքի վրա։

19-րդ դարի կեսերին բենգալական գրականությունը նոր խթան ստացավ։ Բրիտանացիներին հնդկական լեզուներ սովորելու հարցում օգնելու նպատակով  շատ տեքստեր թարգմանվեցին բենգալերենով։

Գրական աշխարհը ցնցվեց նաև 1857 թվականի Սեպոյի ապստամբությամբ։ Այդ  իրադարձությունը իր արտացոլումն է գտել Դինոբոնդհու Միտրայի () «Նիլ Դարփան» պիեսում։

### Արևմտյան Բենգալիայի գրականություն
Հնդկաստանի անկախացումից հետո Բենգալիայի ամենահայտնի հրապարակախոսների շարքում են՝ Սունիտի Կումար Չատտերջի (1890-1977) և Սուկումար Սեն (1900-1992)։
Այլ ուշագրավ արձակագիրների շարքին են դասվում Ջագդիշ Գուպտան (1886–1957), Տարասանկար Բեներջին (1889–1971), Բիբխուտի Բխուշան Բաներջին (1894–1950), Պրեմենդրա Միտրան (1904–1988), Մանիկ Բեներջին (1908– 1956), Շարադինդու Բանդխոպադխայն (1899-1970), Աչինթա Կումար Սենգուպտան (1903-1986), Աննադա Շանկար Ռայը (1904-2002), Բուդդխադև Բասուը (1908-1974), Սաթինաթ Բխադուրին (1906-1965) և Սուբոդխ Գխոշը (1900-1980)։
Այդ ժամանակաշրջանի հայտնի բանաստեղծներն էին Ջիբանանանդ Դասը (1899-1954), Սուդխինդրանաթ Դատտան (1901-1960), Բիշնու Դեյը (1909-1982), Սամար Սենը (1916-1987), Սուբհաս Մուխերջեը  (1919-2003) և Սուկանտա Բհաթաչարիան։
Բենգալական բանահյուսության ուսումնասիրությամբ զբաղվում է գիտնական Մակբուլ Իսլամը։

#### Գրականություն
Manring, Rebecca J. (2005), *Reconstructing Tradition: Advaita Ācārya and Gauḍīya Vaiṣṇavism at the Cusp of the Twentieth Century*, New York: Columbia University Press, ISBN 0231129548

## Ծանոթագրություններ

## Արտաքին հղումներ
* Բենգալիայի գրականության բաժինը Կոնգրեսի գրադարանում
* Բենգալական գրականության արխիվ

Կատեգորիա:Բանգլադեշի մշակույթ
Կատեգորիա:Բենգալիա
Կատեգորիա:Գրականություն ըստ լեզվի
Կատեգորիա:Հնդկական գրականություն
Come & Go

«**Come & Go**» (), ամերիկացի ռեփեր Juice Wrld-ի և երաժշտական պրոդյուսեր Մարշմելլոյի երգ։ Այն թողարկվել է 2020 թվականի հուլիսի 9-ին որպես Juice Wrld-ի հետմահու՝ «Legends Never Die» երրորդ ստուդիական ալբոմի չորրորդ սինգլ։ Սինգլը դեբյուտել է Billboard Hot 100 չարթի 2-րդ հորիզոնականին՝ գերազանցելով ռեփերի «Lucid Dreams»-ը և դառնալով այս չարթում նրա ամենաբարձր հորիզոնական զբաղեցրած երգը։

## Նախապատմություն
2018 թվականի օգոստոսին Մարշմելլոն հայտարարել է երգի մասին։ Երգի թողարկումից քիչ առաջ Մարշմելլոն իր թվիթթերյան կայքէջում գրել է Juice Wrld-ի հետ հարաբերությունների մասին, ասելով, որ վերջինս «ամենատաղանդավոր մարդկանցից մեկն է, ում ես երբևէ հանդիպել եմ» և, որ նրանք «գտնվում էին մեկ էջի վրա, երբ խոսքը վերաբերում էր երաժշտությանը»։

## Իրավունքներ և անձնակազմ
Իրավունքներն ադապտացվել են Tidal-ից․
* Ջարադ Հիգինս՝ վոկալ, երգի հեղինակ, կոմպոզիցիա
* Մարշմելլո՝ երգի հեղինակ, կոմպոզիցիա, արտադրություն
* Քրիս Գալանդ՝ միքսինգի օգնական
* Ջերեմի Ինհեյբեր՝ միքսինգի օգնական
* Ռոբին Ֆլորենթ՝ միքսինգի օգնական
* Մաքս Լորդ՝ ինժեներինգ
* Թացույա Սատո՝ մասթեր ինժեներինգ
* Մանի Մարոքուին՝ միքսինգ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Երգեր այբբենական կարգով
Live at Third Man Records

**Live at Third Man Records**, ամերիկացի երգչուհի Բիլլի Այլիշի դեբյուտային համերգային ալբոմը, որը թողարկվել է 2019 թվականի դեկտեմբերի 6-ին՝ Third Man Records լեյբլի միջոցով։

## Նկարագրություն
Ալբոմը պարունակում է երգչուհու ակուստիկ ելույթները իր եղբոր՝ Ֆինիս Օ'Քոնելի ուղեկցությամբ՝ Third Man Record ստուդիայում, որը հանդիսանում է Ջեք Ուայթի սեփականությունը։

Սկավառակը թողարկվել է սահմանափակ քանակությամբ և երկու տարբեր շապիկներով։ 2020 թվականի օգոստոսի 29-ին՝ երաժշտական խանութների օրվա շրջանակներում ալբոմը վերաթողարկվելու է ձայնապնակի ձևաչափով։

## Երգացանկ
; «Ա» կողմ

# «All the Good Girls Go to Hell»
# «Ocean Eyes»
# «Bad Guy»
# «Idontwannabeyouanymore»
# «Bury a Friend»

; «Բ» կողմ

# «Come Out and Play»
# «Copycat»
# «I Love You»
# «Bellyache»
# «When the Party's Over»

## Ստեղծագործական խումբ
* Բիլլի Այլիշ՝ վոկալ, դաշնամուր (2-րդ, 4-րդ և 10-րդ երգեր)
* Ֆինիս Օ'Քոնել՝ ակուստիկ կիթառ

## Ծանոթագրություններ

Կատեգորիա:2019 ալբոմներ
Կատեգորիա:Բիլլի Այլիշի ալբոմներ
Կատեգորիա:Համերգային ալբոմներ
Ացուգի

**Ացուգի** (ճապոներեն՝ 厚木市 *-shi*), քաղաք Ճապոնիայում՝ Հոնսյու կղզու Կանագավա պրեֆեկտուրայում։ Ունի հատուկ քաղաքի կարգավիճակ, որը Ճապոնիայում, որպես կանոն, շնորհվում է 200 հազարից ավելի բնակչություն ունեցող բնակավայրերին։ 2012 թվականի հունիսի տվյալներով Ացուգիում ապրում էր  224.462 մարդ։ Բնակչության խտությունը կազմել է 2.390 մարդ/կմ2, քաղաքի զբաղեցրած տարածքը՝ 93,83&nbsp;կմ2։

## Պատմություն
* 1889 թ. ապրիլի 1 – Ացուգիի հիմնադրումը.
* 1955 թ. փետրվարի 1 – Ացուգին ընդարձակվել է՝ իր մեջ ներառելով , , ,  գյուղերը և ստանալով քաղաքի կարգավիճակ։
* 1955 թ. հուլիսի 8 – քաղաքին միացել են ևս երկու գյուղ՝ Այկավան  և Էչին  :
* 1956 թ. սեպտեմբերի 30 – քաղաքն ավելի է ընդլայնվել՝ իր կազմում ընդգրկելով նաև Օգինո գյուղը .
* 2002 թ. - Ացուգիին շնորհվել է հատուկ քաղաքի (ճապոներեն՝ 特例市|tokurei-shi) կարգավիճակ՝ հաշվի առնելով, որ նրա բնակչության թվաքանակն անցել է 200 հազարից։

Մինչև վերջին ժամանակներս Ացուգիում էր գտնվում ամերիկյան նավատորմի ռազմական հենակայանը՝  *Naval Air Facility Atsugi*-ն։

## Ժողովրդագրություն
Քաղաքի բնակչության թվաքանակի փոփոխությունները 1970–2015 թվականներին.

## Տնտեսություն
Ացուգին հայտնի է որպես Տոկիո-Յոկոհամա ագլոմերացիայի կազմի մեջ ընդգրկված արվարձան։ Այստեղ զարգացած են գյուղատնտեսական մթերքների մշակման, ավտոմեքենաշինական, էլեկտրատեխնիկայի արտադրության ճյուղերը։ *Nissan Motors*-ն Ացուգիում ունի դիզայներական կենտրոն, որ հիմնադրվել է 1982 թվականին։ Քաղաքում գործում են նաև *Atsugi Technology Center* և *Atsugi Technology Center No. 2* տեխնոլոգիական կենտրոնները, որ պատկանում են հանրահայտ Սոնի ընկերությանը։ Բացի այդ, Ացուգիում են գտնվում *Anritsu* (яп.)ընկերության գլխավոր գրասենյակը, *Nippon Telegraph and Telephone|NTT* ընկերության գիտահետազոտական և զարգացման աշխատանոցները (լաբորատորիաները) և այլ հիմնարկ-ձեռնարկություններ։

## Քույր քաղաքներ
* – Յոկոտե, Ճապոնիա, 1985 թվականից
* – Աբասիրի, Հոկայդո, Ճապոնիա, 2005 թվականից
* – Նոր Բրիտանիա, Կոնեկտիկուտ, ԱՄՆ, 1983 թվականից
* – Յանչժոու, Չինաստան, 1984 թվականից
* – Գունփո, Հարավային Կորեա, 2005 թվականից

## Պատկերասրահ

Mercedes-Benz O530 CITARO-G Kanachu A203.jpg|Տեսարան քաղաքից
Nanasawa 06e5956sx.jpg|Տեսարան քաղաքի մերձակա Նանասավա ազգային պարկից
Atsugi City Hall.jpg|Քաղաքապետարանը
Atsugi AXT Main Tower.jpg|Atsugi AXT-ի գլխավոր աշտարակը
Mylord 1 ac (2).jpg|Հյուսիսային կայարանը
Iiyama hotspring 01.JPG|Լիյամա տաք հանքային ջրի առողջարանի մուտքը


## Ծանոթագրություններ

## Արտաքին հղումներ

*  պաշտոնական կայքէջը 

Կատեգորիա:Ճապոնիայի բնակավայրեր
Կատեգորիա:Ճապոնիայի հատուկ քաղաքներ
Կատեգորիա:Ճապոնիայի քաղաքներ
Կումբա (Կամերուն)

**Կումբա**  (), քաղաք Կամերունի հարավ-արևմուտքում։ Տարածաշրջանային կարևոր տրանսպորտային կենտրոն է։ Երկաթուղով միացված է Դուալայի, ավտոճանապարհներով` Բուեայի (հարավում), Մամֆեի (հյուսիսում), Բաֆանգի (հյուսիս-արևելքում) և Դուալայի (հարավ-արևելքում) հետ։

Կումբան նաև կարևոր առևտրի կենտրոն է։ Քաղաքը արտադրում է արմավենու յուղ, բանան (ներառյալ` դրախտային բանան), կաուչուկ, թեյ, կակաո (արտահանման հիմնական բերքը)։ Գյուղատնտեսական, շինարարական և անտառահատման արդյունաբերություններում գյուղատնտեսական մշակաբույսերը և անտառային ռեսուրսները օգտագործվում են որպես հումք։

Քաղաքն ունի հիվանդանոց, բժշկական հետազոտությունների ինստիտուտ, Կամերունի Պրեսբերտերական եկեղեցու աստվածաբանական ճեմարան։

Կումբայի շրջակայքում կան մեծ թվով ջրվեժներ, այստեղ է գտնվում Բարոմբի Մբո լիճը, մի քանի կիլոմետր դեպի արևմուտք` հրաբխային լիճ։

## Կլիմա

## Ծանոթագրություններ

## Գրականություն
* Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2012.

Կատեգորիա:Աֆրիկայի բնակավայրեր
Կատեգորիա:Կամերունի քաղաքներ
Կարլ Ուրբան

**Կարլ Ուրբան** (,), նորզելանդիացի կինոյի և հեռուստատեսության դերասան, առավել հայտնի է բրիտանական  «Դատավոր Դրեդ 3D» ֆիլմում դատավոր Դրեդի, «Աստղային ճանապարհին» ֆիլմում՝ բժիշկ Լեոնարդ Մակքոյի, «Մատանիների տիրակալը» եռագրությունում՝ Էոմերի, «Մարտիկների թագուհի Զենա» սերիալում՝ Կեսարի և Կուպիդոնի և «Տղաներ» հեռուստասերիալում Բիլի Բուտչերի դերով։

## Կենսագրություն
Կարլ Հայնց Ուրբանը ծնվել է 1972 թվականի հունիսի 7-ին Նոր Զելանդիայի Վելինգտոն քաղաքում՝ գերմանացի գաղթականի՝ կաշվե արհեստանոցի տիրոջ ընտանիքում։ Ութ տարեկանում առաջին անգամ հայտնվել է հեռուստատեսային հաղորդումներում։ Սովորել է եկեղեցական դպրոցում, ընդունվել է Վելինգթոնի վիկտորիանական համալսարան, որն ավարտել նրան խանգարել է կինոյում արագ զարգացող կարիերան։

Կինոյում առաջին դերը եղել է 1991 թվականին «Շնաձուկը այգում» ոստիկանական դրամատիկական սերիալում։ 1993-ին Կարլին դեր է առաջարկվել «Շորթլանդ սթրիթ» կինոնկարում։ 1990-ական թվականների կեսերին նա հայտնվել էր «Մարտիկների թագուհի Զենա» և «Հերակլեսի զարմանալի ճամփորդությունները» ամերիկյան հեռուստասերիալների կազմում, որոնք նկարահանվել էին ամբողջ աշխարհում։ Կարլի կարիերայի համար կարևոր դեր է դարձել ֆերմերի դերը «Կաթի գինը» (2001) ֆիլմում, որի շնորհիվ նրան ճանաչել են ամբողջ աշխարհում։

## Անձնական կյանք
2004 թվականի սեպտեմբերի 16-ին ամուսնացել է դիմահարդար Նատալի Վիհոնգիի հետ։

Դաստիարակել է երկու որդիներին՝ Հանթերին և Ինդիանային։ Կրտսեր որդին իր անունը ստացել է Ինդիանա Ջոնսի պատվին։ Զույգը բաժանվել է 2014 թվականի հունիսին։ 2014 թվականի նոյեմբերից հանդիպել է դերասանուհի Քեթի Սաքսոֆի հետ։

## Ճանաչում և մրցանակներ
* 2004 — ԱՄՆ կինոդերասանների գիլդիա մրցանակ Լավագույն դերասանական կազմ խաղարկային կինոյում՝ «Մատանիների տիրակալը։ Թագավորի վերադարձը» ֆիլմում Էոմերի դերի համար։

## Ֆիլմագրություն

## Ծանոթագրություններ

Կատեգորիա:1972 ծնունդներ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Բարի կամքի դեսպաններ
Կատեգորիա:Հունիսի 7 ծնունդներ
Կատեգորիա:Նորզելանդացի դերասաններ
Դատախազի որդին փրկում է թագավորին

**«Դատախազի որդին փրկում է թագավորին»**, 2010 թվականին  ռեժիսոր Օքսանա Խոլոդավայի կողմից Անտոն Չեխովի «Տանը» պատմվածքի մոտիվներով ստեղծված ռուսական նկարված մուլտֆիլմ։ «Մաստեր ֆիլմ» և «Գուբերնիա» սոցիալ մշակութային ծրագրերի ֆոնդը թողարկել են մուլտֆիլմերի շարք՝ նվիրված Անտոն Չեխովի 150- ամյակին։

## Սյուժե
Դատախազ Եվգենի Պետրովիչ Իվանովը տուն է վերադարձել ծառայությունից։ Մուտքի մոտ նրան հանդիպում է տան աշխատող Նատալյա Սեմյոնովնան և բողոքում, որ նրա փոքրիկ տղան՝ Սերյոժան, ծխում է, իսկ ծխախոտը վերցրել է հոր սեղանից։ Դատախազը փորձում է խոսել որդու հետ, բայց սովորության համաձայն խոսում է այնքան երկար և ձանձրալի, որ երեխան սկսում է չլսել, խաղում է կատվի հետ և սկսում է նկարել հեքիաթային թագավորի։ Այդ ժամանակ դատախազն սկսում է պատմել հեքիաթ թագավորի մասին, որն ուներ միակ որդի։ Բայց որդին սկսում է ծխել և մահանում։ Ծեր թագավորը մնում է առանց օգնության․ մարդ չկար, որ պաշտպաներ նրան։ Թագավորը լաց է լինում, մինչև խեղդվում է։ Տղան մտածում է և շարունակում նկարել, թե ինչպես է որդին փրկում թագավորին։ Գիշերը Սերյոժան գնում է հոր մոտ, արթնացնում նրան և ասում․ «Հայրիկ, ես էլ չեմ ծխի» Հայրիկը և որդին երկար նայում էին պատուհանից դուրս։

## Դերերը հնչյունավորել են
* Ալեքսեյ Կոլգան, Ալինա Պոկրովսկայա, Վ․ Խրյաշչևա։

## Չեխովի պատմվածքները
«Կինեմատոգրաֆիստական Չեխովը» () փառատոնի ժամանակ ցուցադրվել է «Ա․ Պ․ Չեխովի պատմվածքները» անիմացիոն շարքը, ֆիլմերը ներկայացրել են հեղինակները․
* «Անօրինություն», ռեժիսոր՝ Նատալյա Մալգինա
* «Սպիտակաճակատը», ռեժիսոր՝ Սերգեյ Սերյոգին
* «Դատախազի որդին փրկում է թագավորին», ռեժիսոր՝ Օքսանա Խոլոդովա
* «Պենսնեով մարդը», ռեժիսոր՝ Խիխուս։

## Փառատոններ և մրցանակներ
* 2010 - Սուզդալի անիմացիոն կինոյի ռուսական բաց փառատոն, մասնակցություն մրցութային ծրագրին։
* 2010 - «Անիմայովկա» XIII միջազգային փառատոն․ ժյուրիի հատուկ դիպլոմ «Անիմացիայում դասական գրականության բնահատուկ արտացոլման համար», «Դատախազի որդին փրկում է թագավորին» մուլտֆիլմի ռեժիսոր Օքսանա Խոլոդովային։
* 2011 - «Ոսկե արծիվ» մրցանակ *լավագույն անիմացիոն ֆիլմ* անվանակարգով։

## Ծանոթագրություններ

## Արտաքին հղումներ
* 

Կատեգորիա:Անտոն Չեխովի ստեղծագործությունների էկրանավորումներ
Կատեգորիա:2010 մուլտֆիլմեր
Կատեգորիա:Մուլտֆիլմեր երեխաների մասին
Լռության կապույտ պատ

**Լռության կապույտ պատ**, նաև **կապույտ կոդ** և **կապույտ վահան**, տերմիններ, որոնք օգտագործվում են Միացյալ Նահանգներում՝ ոստիկանության ծառայողների շրջանում ոչ պաշտոնական օրենքի համաձայն, որը չի տեղեկացնում գործընկերոջ սխալի, սխալ վարքի, դաժանության կամ հանցագործության մասին։

## Պատմություն
Փինկերտոնի ազգային դետեկտիվ գործակալությունը հայտնի է եղել նրանով, որ ոստիկաններին օգտագործել է գործադուլները բռնի ուժով դադարեցնելու համար։ Կու-կլուքս-կլանի շատ անդամներ ոստիկանության աշխատակիցներ էին, որոնք միմյանց պաշտպանում էին ռասիստական գործողությունների ժամանակ։ Հետագայում դա հանգեցրեց 1964 թվականին «Քաղաքացիական իրավունքների մասին» օրնքի ընդունմանը, որը նոր պաշտպանություն էր ապահովում խտրական ոստիկանության գործողությունների արդյունքում տուժած անձանց համար։

Բացի այդ, այս դարաշրջանում ԱՄՆ Գերագույն դատարանի մի շարք կարևոր որոշումներ նոր ուժ են տվել ինչպես անձնական գաղտնիության իրավունքներին, այնպես էլ ոստիկանության լիազորությունների սահմանափակմանը. որոշ դեպքեր հանգեցրել են չորրորդ փոփոխության ներքո անհիմն խուզարկության և ձերբակալման դեմ իրավունքների ամրապնդմանը, ապացույցների օգտագործումը արգելող ապացույցների նորմերին, ոստիկանության հակասահմանադրական գործողություններով և, այսպես կոչված, «Միրանդովի նախազգուշացման» ստեղծմամբ՝ պաշտոնյաներից պահանջելով տեղեկացնել ձերբակալված կասկածյալներին իրենց սահմանադրական իրավունքների մասին։

## Լրացուցիչ տեղեկություն
Միացյալ Նահանգների իրավապահ մարմիններում այդ արտահայտությունը ժարգոն է հնչում, քանի որ այն հաճախ թարգմանվում է ոստիկանության ստորաբաժանումների միջև՝ չարաշահման, վատ կատարողականի կամ ոչ պատշաճ կատարման հետ կապված կամ անկախ անօրինական գործողություն։

## Տես նաև
* Օմերտա

## Ծանոթագրություններ

## Արտաքին հղումներ
* Blue Wall of Silence
* Why an ex-FBI agent decided to break through the blue wall of silence
* Breaking the Blue Wall of Silence: Changing the Social Narrative About Policing in America

Կատեգորիա:Ավանդույթներ
Կատեգորիա:Գաղտնիություն
Էնն Բրեյսգյորդլ

**Էնն Բրեյսգյորդլ** (, ), անգլիացի դերասանուհի։

## Կենսագրություն
Էնն Բրեյսգյորդլի վաղ կյանքի մասին քիչ է հայտնի։ Ապագա դերասանուհու ծննդյան ճշգրիտ ամսաթիվը քննարկման տակ է, քանի որ փաստաթղթերում կան տարաձայնություններ։ Հուստինիանոս Բրասեգիրդլիի դուստրը, ում երբեմն կոչում էին կառապան, երբեմն նաև կառագործ, իսկ նրա կինը՝ Մարթան, ծննդյամբ Furniss, 1671 թվականի նոյեմբերի 15-ին մկրտվեց Նորթհեմփթոնում։ Այնուամենայնիվ, Էնն Բրեյսգյորդլի գերեզմանաքարի վրա նշված է, որ նա մահացել է 85 տարեկան հասակում, և սա ցույց է տալիս, որ ծննդյան տարեթիվը 1663 է։

Հավանաբար վաղ տարիքից նրան դաստիարակել են Թոմաս և Մերի Բեթթերտոն դերասանները։ Ենթադրվում է, որ 1688 թվականին հենց Էնն է հիշատակվում որպես «little girl», Duke՚s Company-ի գովազդներում, որտեղ խաղացել է Թոմաս Բեթթերտոնը։

1688 թվականին նրա անունն առաջին անգամ հայտնվել է Լորդ-կամերգերի հաշիվներում, նա միավորված ընկերության անդամ է (որին այդ ժամանակ միացել է Duke’s Company-ն), իսկ հետագա տարիներին նրա որոշ դերեր հայտնի են պիեսներում դերերի պահպանված բաշխման շնորհիվ։ Էնն խաղացել է Սեմեռնիաին Աֆրա Բենի «The Widow Ranter» (1689) պիեսում՝ դեր զգեստափոխումով, որի կատարումով նա հայտնի է դարձել։ 1690 թվականին Էննը կատարել է Լեդի Աննայի դերը Շեքսպիրյան «Ռիչարդ III»-ում և Դեզդեմոնայի դերերը «Օթելո»-ում։ Շուտով Բրեյսգյորդլը դարձավ ընկերության առաջատար դերասանուհիներից մեկը և հանրության ֆավորիտը, դատելով այն բանից, թե որքան հաճախ էր իրեն հանձնարարված գովազդել պրոգրեսներ և էպիլյոգներ։

1705 թվականից հետո Բրեյսգյորդլը լոնդոնյան բեմում լուրջ մրցակցություն է ունեցել Էնն Օլդֆիլդի հետ։ Ըստ ավանդության՝ հանդիսատեսը պետք է որոշեր, թե որն էր Լավագույն կատակերգական դերասանուհին միսսիս Բրիթլի դերակատարմամբ Բեթթերթոնի «Սիրահարված այրիին» ֆիլմում, որը հերթով խաղում էին Բրեյսգյորդլը և Օլդֆիլդը։ Երբ հանդիսատեսը լուծեց վեճը  հօգուտ Օլդֆիլդի, Բրեյսգյորդլը հեռացավ բեմից։ Դրանից հետո Բրեյսգյորդլը միայն մեկ անգամ է բեմ բարձրացել բենեֆիսում՝ հօգուտ 1709 թվականին Բեթթերտոնների։

1692 թվականին Բրեյսգյորդլը դարձել է դերասան Ուիլյամ Մոնֆորդի մահվան պատճառը, որին սպանել են կապիտան Հիլը և լորդ Մոհունը, որոնք վերջինիս մրցակից էին համարվում։ Բարեկամությունը և, հավանաբար, սերը, կապեցին դերասանուհուն և դրամատուրգ Ուիլյամ Քոնգրևին։ Ըստ լուրերի, նրանք նույնիսկ գաղտնի են ամուսնացել։ Սակայն, արժանի թե ոչ, նա համբավ ուներ առաքինի կին լինելու համար։ Հենց որպես այդպիսին՝ Բրեյսգյորդլը լորդ Գալիֆաքսի ստորագրությամբ ստացել է 800 գիներ։ Նա հայտնի էր իր բարեգործությամբ Քլեր Մարկետ-ում և Դրուրի-Լեին շրջակայքում։ Մահացել է 1748 թվականին և թաղված է Վեստմինստերյան աբբայությունում։

## Ծանոթագրություններ

## Արտաքին հղումներ
* http://www.oxforddnb.com/view/10.1093/ref:odnb/9780198614128.001.0001/odnb-9780198614128-e-3156;jsessionid=76FB52DB9EDFD8EB0B220AE0698146BC
* s:en:1911 Encyclopædia Britannica/Bracegirdle, Anne

Կատեգորիա:Անգլիացի դերասանուհիներ
Կատեգորիա:Թատրոնի դերասանուհիներ
Իսթ Ռայդինգ օֆ Յորքշիր

**Իսթ Ռայդինգ օֆ Յորքշիր** (Յորքշիրի արևմտյան ռաիդինգ, Յորքշիրի արևմտյան շրջան, Արևմտյան Յորքշիր. ) ծիսական կոմսություն և ունիտար միավոր Անգլիայի արևելքում։ Մտնում է Յորքշիր և Համբեր շրջանի կազմի մեջ։ Մայրաքաղաք՝ Բևերլի, ամենամեծ քաղաք՝ Քինգսթոն ափոն Հալլ։ Բնակչությունը՝ 590 հզր. մարդ (37-րդ հորիզոնականը արարողական դքսությունների մեջ՝ 2007 թ. տվյալներ)։

## Աշխարհագրություն
Իսթ Ռայդինգ օֆ Յորքշիր արարողական դքսությունը զբաղեցնում է 2479 կմ² տարածք (23-րդ տեղ), արևելքում ողողվում է Հյուսիսային ծովով, հարավ-արևելքում՝ Համբեր էստուարիայով, հարավում սահմանակցում է Լինքոլնշիր ծիսական կոմսության, հարավ-արևմուտքում՝ Սաութ Յորքշիր արարողական դքսության, արևմուտքում և հյուսիսում՝ Հյուսիսային Յորքշիր արարողական դքսության հետ։

Իսթ Ռայդինգ օֆ Յորքշիրի տարածքը 2407 կմ² է (5-րդ տեղ)։ Ունիտար միավորի սահմանները գրեթե ամբողջությամբ համընկնում են ծիսական շրջանի սահմանների հետ, բացառությամբ հարավային մասի, որտեղ Իսթ Ռայդինգ օֆ Յորքշիրը սահմանակցում է Քինգսթոն ափոն Հալլին։

## Բնակչություն
Իսթ Ռայդինգ օֆ Յորքշիրի տարածքում ապրում է 590 հազար մարդ՝ 130 մարդ/կմ² բնակչության միջին խտությամբ։

## Վարչական բաժանում
Իսթ Ռայդինգ օֆ Յորքշիր արարողական դքսության բաղկացած է երկու՝ քաղաքականապես միմյանցից անկախ միասնական միավորներից։

Իսթ Ռայդինգ օֆ Յորքշիր միասնական միավորի կազմի մեջ են մտնում 11 քաղաքներ.
* Բևերլի 
* Բրիդլինգթոն
* Գուլ 
* Դրիֆֆիլդ
* Մարկետ Ուեյթոն
* Պոկլինգթոն
* Ուիթերնսի 
* Հաուդեն
* Հեդոն
* Հեսլ
* Հորնսի

## Քաղաքականություն
Քինգսթոն ափոն Հալլ և Իսթ Ռայդինգ օֆ Յորքշիր միասնական միավորները կառավարվում են իրարից անկախ՝ ունիտար միավորների խորհուրդներով։ Իսթ Ռայդինգ օֆ Յորքշիրի խորհուրդը կազմված է 67 պատգամավորներից, որոնք ընտրվել են 26 ընտրատարածքներում։ Վերջին ընտրությունների արդյունքում խորհրդում 53 տեղ են զբաղեցնում պահպանողականները։

## Տնտեսություն
Իսթ Ռայդինգ օֆ Յորքշիր ունիտար միավորի տարածքում՝ Սթեյթ քաղաքում, տեղակայված է Croda International խոշոր քիմիական ընկերության գլխավոր գրասենյակը։ Հեսսլ քաղաքում՝ պոլիմերից արտադրանք արտադրող Fenner plc ընկերությանը։ Ընկերությունների բաժնետոմսերը մտնում են FTSE 250 ինդեքսի հաշվարկման բազայի մեջ։

Շրջանի խոշորագույն նավահանգիստները՝ Քինգստոն ափոն Հալլը և Գուլն են՝ համապատասխանաբար տաս և երկու միլիոն տոննա բեռնաշրջանառությամբ։

## Ծանոթագրություններ

## Արտաքին հղումներ
* Список мест, городов и деревень Йоркшира
* Список общин Восточного райдинга Йоркшира
* Совет унитарной единицы
* Восточный Йоркшир

Կատեգորիա:Անգլիայի կոմսություններ
Կատեգորիա:Անգլիայի վարչական բաժանում
Կատեգորիա:Կոմսություններ
Փոքրիկ իմաստուն հավը

**«Փոքրիկ և իմաստուն հավը»** (), Walt Disney Productions ստուդիայի` 1934 թվականին ստեղծված կարճամետրաժ մուլտիպլիկացիոն ֆիլմ «Silly Symphonies» («Հիմար սիմֆոնիաներ») շարքից։ Մուլտֆիլմը նկարահանվել է «Փոքրիկ շեկլիկ հավը» մանկական հեքիաթի հիման վրա։ Ժապավենն ուշագրավ է նրանով, որ հենց այստեղ է առաջին անգամ հայտնվել Դոնալդ բադի կերպարը։ Թեդ Օսբորնը և Ալ Թալիաֆերոն մուլտֆիլմը վերածել են կոմիքսի, որը թարգմանվել է շատ լեզուներով։

## Սյուժե
Հավը իր ճուտիկների հետ փնտրում է օգնականի, որն իրենց կօգնի եգիպտացորեն ցանել։ Հավը հերթով օգնություն է խնդրում Փիթեր Փիգ խոզուկից և Դոնալդ բադից, բայց նրանք ձևացնում են, թե իբր փորացավ ունեն և խուսափում են աշխատանքից։ Ճուտիկները ստիպված են լինում իրենք օգնել հավին, և նրանք միասին ցանում են եգիպտացորենի արտը։

Բերքը հասնում է։ Օգնականների հետ իրավիճակը նորից կրկնվում է, բայց Փիթեր Փիգը և Դոնալդ բադն այսպես կոչված «Ծույլերի ակումբի» անդամ են և նորից խուսափում են աշխատանքից։ Հավն իր ճուտիկների հետ հավաքում է հասած եգիպտացորենը և դրանով պատրաստում տարբեր կերակուրներ։ Հավը կանչում է Փիթերին և Դոնալդին՝ օգնել կերակուրն ուտելու հարցում։ Նրանք անմիջապես մոռանում են իրենց «ցավող» փորի մասին և վազում են ուտելու։ Զամբյուղում, որը նրանց տարել էր հավը, դրված էր ձիթայուղ։ Ճուտիկները հավի հետ կուշտ ուտում են, իսկ Փիթերը և Դոնալդը, դաս ստանալով, միայն հրմշտում են իրար։

## Հնչունավորում
* Ֆլորենս Ջիլ – Փոքրիկ իմաստուն հավ
* Նեշ Քլարենս - Դոնալդ բադ
* Պինթո Քոլվինգ - Թիթեր Փիգ

## Տեսանյութի թողարկում
* *Donald Duck Volume 1* (Betamax) 1986
* *Mickey Mouse & Donald Duck Volume 2* (VHS, LD) 1989
* *Donald Duck’s 50 Birthday* (VHS, LD) 1991
* *The Chronological Donald Volume 1* (DVD) 2005
* *Walt Disney’s Timeless Tales Volume 3: Casey at the Bat/Little Hiwatha/Morris the Midget Moose* (DVD) 2006
* *Walt Disney Animation Collection: Classic Short Films Volume 5: Wind in the Willows* (DVD) 2009

## Ծանոթագրություններ

## Արտաքին հղումներ
* *[https://web.archive.org/web/20110726002919/http://www.disneyshorts.org/shorts.aspx?shortID=207 The Wise Little Hen]*  – The Encyclopedia of Disney Animated Shorts
* 

Կատեգորիա:1930-ականների ամերիկյան ֆիլմեր
Կատեգորիա:Ամերիկյան կարճամետրաժ մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Մուլտֆիլմեր այբբենական կարգով